

ที่ มท ๐๘16.3/

ถึง สำนักงานส่งเสริมการปกครองท้องถิ่นจังหวัด (ตามบัญชีรายชื่อแนบท้าย)

 ตามหนังสือกรมส่งเสริมการปกครองท้องถิ่น ที่ มท 0816.3/ว385 ลงวันที่ 25 กุมภาพันธ์ 2564 ขอความอนุเคราะห์สำนักงานส่งเสริมการปกครองท้องถิ่น แจ้งองค์กรปกครองส่วนท้องถิ่นในฐานะต้นสังกัด ของสถานศึกษาที่จะได้รับการประเมินคุณภาพภายนอก ประจำปีงบประมาณ 2564 จากสำนักงานรับรองมาตรฐาน และประเมินคุณภาพการศึกษา (องค์การมหาชน) จัดส่งไฟล์รายงานการประเมินตนเอง (SAR) ให้กรมส่งเสริมการปกครองท้องถิ่นภายในวันที่ 12 มีนาคม 2564 นั้น

 กรมส่งเสริมการปกครองท้องถิ่นขอเรียนว่า เมื่อครบกำหนดการรายงานแล้ว ปรากฏว่า ยังมีสถานศึกษาที่ไม่ได้จัดส่งไฟล์รายงานการประเมินตนเอง (SAR) อีก จำนวน 28 แห่ง แยกเป็นสถานศึกษา ระดับการศึกษาขั้นพื้นฐาน จำนวน 27 แห่ง โรงเรียนส่งเสริมความสามารถพิเศษด้านกีฬา จำนวน 1 แห่ง รายละเอียดปรากฏตามบัญชีรายชื่อใน QR Code ท้ายหนังสือนี้

 เนื่องจากการรายงานดังกล่าวมีความสำคัญในการดำเนินการ และอยู่ในแผนการประเมินคุณภาพการศึกษาของสำนักงานรับรองมาตรฐานและประเมินคุณภาพการศึกษา (องค์การมหาชน) ประจำปี 2564 จึงขอความอนุเคราะห์สำนักงานส่งเสริมการปกครองท้องถิ่นจังหวัด แจ้งให้องค์กรปกครองส่วนท้องถิ่น ต้นสังกัดของสถานศึกษา รายงานเหตุผลที่สถานศึกษาไม่สามารถดำเนินการจัดส่งไฟล์รายงานการประเมินตนเอง (SAR) ให้กรมส่งเสริมการปกครองท้องถิ่น ภายในวันที่ 7 เมษายน 2564 เพื่อเป็นข้อมูลในการดำเนินการต่อไป

 กรมส่งเสริมการปกครองท้องถิ่น

 มีนาคม 2564

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-9000 ต่อ 5314

โทรสาร ๐-๒๒๔๑-๙๐๒๑-๓ ต่อ 218



ผอ.กง.สศ................................

หน.ฝ.มป.................................

จนท........................................